open-index/open-wikipedia-markdown huggingface dataset:
திருவீழிமிழலை எஸ். தக்சிணாமூர்த்தி பிள்ளை

**திருவீழிமிழலை எஸ். தக்சிணாமூர்த்தி பிள்ளை** தமிழகத்தைச் சேர்ந்த நாதசுவர இசைக் கலைஞர் ஆவார்.

## இசைப் பணி
காஞ்சி நாயனப் பிள்ளை, கல்யாண சுந்தரம் பிள்ளை ஆகியோரின் மாணவராகிய தக்சிணாமூர்த்தி, ஏறத்தாழ 5000 இசை நிகழ்ச்சிகளை வழங்கியுள்ளார். இரசியா, மொரீசியசு, இலங்கை ஆகிய நாடுகளுக்கு பயணங்கள் மேற்கொண்டு இசை நிகழ்ச்சிகளைச் செய்துள்ளார்.
  
## பெற்ற விருதுகளும் சிறப்புகளும்
* கலைமாமணி, 1979; வழங்கியது: தமிழக அரசு

## மேற்கோள்கள்


## வெளி இணைப்புகள்
* புகைப்படங்கள்

பகுப்பு:நாதசுவரக் கலைஞர்கள்
பகுப்பு:கலைமாமணி விருது பெற்றவர்கள்
பகுப்பு:ஊர்ப் பெயரால் அறியப்படும் மக்கள்
இனப்பெருக்க நோயெதிர்ப்பியல்

**இனப்பெருக்க நோயெதிர்ப்பியல்** (Reproductive immunology) என்பது நோயெதிர்ப்பு அமைப்பிற்கும், இனப்பெருக்கத் தொகுதிக்கும் இடையில் நடைபெறுகின்ற அல்லது நடைபெறாத ஊடாடல்களைக் குறித்துப் பயிலும் ஒரு மருத்துவத் துறையாகும். உதாரணங்களாக, கரு வளர்வதற்குத் தகவான தாயின் நோயெதிர்ப்புச் சகிப்புத் தன்மை (maternal immune tolerance), இரத்த-விந்தக தடுப்பரணுக்கு (blood-testis barrier) ஊடான நோயெதிர்ப்பிய ஊடாடல்கள் ஆகியவற்றைக் கூறலாம். இத்தகு நோயெதிர்ப்புச் சகிப்புத் தன்மை முழுமையாக இல்லாததனால் நிகழும் மலட்டுத் தன்மைப் பிறழ்வினைகள், அடிக்கடி நிகழும் கருச்சிதைவுகள், கருப்பச் சிக்கல்கள் குறித்து விளக்க கருத்தரிப்பு மருத்துவமனைகளில் இனப்பெருக்க நோயெதிர்ப்பியல் என்னும் கருத்தாக்கம் பயன்படுத்தப்படுகிறது. நோயெதிர்ப்பியச் சிகிச்சை முறைகள் முன்னர் விளக்க இயலாத மலட்டுத் தன்மை அல்லது அடிக்கடி நிகழும் கருச்சிதைவுகள் கொண்டவர்களுக்குச் சிகிச்சையளிக்கும் புதிய வழிமுறைகளாகும், .

## மேற்கோள்கள்

பகுப்பு:நோயெதிர்ப்பியல்
இருத்தலியல் தீவாய்ப்பு

**இருத்தலியல் தீவாய்ப்பு** என்பது, பூமியில் தோன்றிய அறிவாற்றல் கொண்ட உயிர்கள் முற்றாக அழிந்துவிடக்கூடிய வகையில் அல்லது எதிர்கால வளர்ச்சியைக் கடுமையான முறையில் நிரந்தரமாகக் குறைக்கும் வகையில் ஏற்படக்கூடிய எதிர்கால நிகழ்வை அல்லது நிலைமையைக் குறிக்கும். இவை உலகப் பேரழிவுத் தீவாய்ப்பின் தீவிரம் கூடிய ஒரு பகுதியாகும்.

## இருத்தலியல் பேரழிவுக்கான சாத்தியக்கூறுகள்
இருத்தலியல் நிகழ்வுகள் ஏற்படக்கூடிய சாத்தியப்பாட்டு நிகழ்தகவு குறித்துப் பல நிறுவனங்கள் எதிர்வு கூறியுள்ளன. விண்கற்கள் மோதுவதனால் அடுத்த நூற்றாண்டில் மனிதகுலம் அழிந்து விடுவதற்கான நிகழ்தகவு ஒரு மில்லியனில் ஒரு பங்கு மட்டுமே என ஓரளவு துல்லியமாகக் கணக்கிடப்பட்டு உள்ளது. ஆனாலும் சில அறிஞர்கள் இதற்கான வாய்ப்பு முன்னர் கணிக்கப்பட்ட அளவிலும் மிகவும் அதிகமாக இருக்கக்கூடும் எனக் கூறுகின்றனர். இதுபோலவே, பேரழிவை ஏற்படுத்தக்கூடிய காலநிலை மாற்றம் உண்டாக்குவதற்குப் போதிய அளவிலான எரிமலை வெடிப்புக்கள் ஏற்படக்கூடிய வாய்ப்பு 50,000 ஆண்டுகளுக்கு ஒரு முறை எனக் கணிக்கப்பட்டுள்ளது. 69,000 - 77,000 ஆண்டுகளுக்கு முன் ஏற்பட்ட டோபா எரிமலை வெடிப்பு ஏறத்தாழ மனிதகுலத்தை அழித்துவிடக்கூடிய அளவு தீவிரம் கொண்டதாக இருந்தது. பிறவற்றால் ஏற்படக்கூடிய ஆபத்துக்களின் வாய்ப்புக்களைக் கணிப்பது மிகவும் கடினம். 2008ல் ஆக்சுபோர்டு பல்கலைக்கழகத்தில் இடம்பெற்ற உலகப் பேரழிவுத் தீவாய்ப்பு மாநாடு ஒன்றில் கலந்துகொண்ட பல்வேறு பேரழிவுத் தீவாய்ப்புக்கள் தொடர்பான வல்லுனர்கள், 21ஆம் நூற்றாண்டில் மனிதகுலம் அழிந்துவிடுவதற்கான வாய்ப்பு 19% எனக் கருத்துக் கூறினர். ஆனாலும், மாநாட்டு அறிக்கை மேற்படி கணிப்புக்கு அடிப்படையான முறைசாரா ஆய்வில் இருந்த சில பிரச்சினைகள் காரணமாக இந்த முடிவைக் கவனமாகவே அணுகவேண்டும் எனக் கூறியுள்ளது. பல்வேறு காரணிகளால் ஏற்படக்கூடிய அழிவு வாய்ப்புக்களின் சுருக்கம் வருமாறு:
::
:: அட்டவணை மூலம்: மனிதகுல எதிர்காலம் நிறுவனம், 2008.

## குறிப்புகள்

பகுப்பு:மனிதகுலத்தின் எதிர்காலம்
பகுப்பு:அழிவுகள்
பகுப்பு:மனித வரலாறு
வல்லவனுக்கு புல்லும் ஆயுதம்

**வல்லவனுக்கு புல்லும் ஆயுதம்** 2014ம் ஆண்டு வெளியான தமிழ் மொழி அதிரடி மற்றும் நகைச்சுவை திரைப்படம். இந்தத் திரைப்படத்தை ஸ்ரீநாத் இயக்க, சந்தானம், ஆஸ்னா ஸவேரி மற்றும் செந்தில் குமார் நடித்துள்ளனர். இந்தத் திரைப்படம் 2010ம் ஆண்டு வெளியான இராஜமௌலி யின் மரியாத ராமண்ணா என்ற தெலுங்கு திரைப்படத்தின் மறுதயாரிப்பு ஆகும். இது 2014 ஆம் ஆண்டு மே பத்தாம் திகதி திரையரங்குகளில் வெளியானது.

## கதைச்சுருக்கம்
பழிக்குப் பழி வாங்கத் துடித்துக் கொண்டிருக்கும் ஒரு குடும்பத்தில் பலி ஆடாக ஒருவன் நுழைந்து, அது அவனுக்கும் தெரிந்த பிறகு, அதிலிருந்து எப்படித் தப்பிக்கிறான் என்பதே ‘வல்லவனுக்கு புல்லும் ஆயுதம்’.

## நடிகர்கள்
* சந்தானம் 
* ஆஸ்னா ஸவேரி 
* செந்தில் குமார் 
* நகிநீடு  
* ரவி பிரகாஷ் 
* விடிவி கணேஷ் 
* சொர்ணமால்யா 
* ராஜகுமாரன் 
* சுகுந்தன்

## ஒலிப்பதிவு

## வெளியீடு
இது 2014 ஆம் ஆண்டு மே பத்தாம் திகதி திரையரங்குகளில் வெளியானது.

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஒரு வீடு, ஒரு ஹீரோ, சில அரிவாள்கள்... இதை வைத்தே முழுப் படத்தையும் அலுங்காமல் நகர்த்திச்சென்ற வகையில், இந்த வல்லவனுக்குக் காமெடியே ஆயுதம்!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்தானம் நடித்த திரைப்படங்கள்
புற்றுநோயெதிர்ப்பியல்

**புற்றுநோயெதிர்ப்பியல்** (Cancer immunology, Immuno-Oncology) என்பது  நோயெதிர்ப்பியல் அமைப்பு, புற்றுநோய் உயிரணுக்களிடையே நிகழும் ஊடாடல்களைக் குறித்துப் பயிலும் நோயெதிர்ப்பியல் துறையின் ஒரு பிரிவாகும். வளர்ந்து வரும் இப்பிரிவானது புற்றுநோய்க்குப் புதிய நோயெதிர்ப்பியச் சிகிச்சை முறைகளைக் கண்டறிவதைக் குறிக்கோளாகக் கொண்டுள்ளது. எவ்விதம் புற்று நோய்வாய்ப்பட்ட உயிரணுக்கள் நோயெதிர்ப்பிய அமைப்பைத் தவிர்கின்றன என்பதை அறிவதுதான் புற்றுநோயெதிர்ப்பியலின் அடிப்படையாகும். இத்தகு புற்று நோய்வாய்ப்பட்ட உயிரணுக்களுக்கெதிராக நோயெதிர்ப்பிய வினைகளைத் தூண்டுவதே இத்துறையின் முதன்மையான நோக்கமாகும்.

குறிப்பிட்ட புற்றுநோயின் தனித்துவ எதிர்ப்பிகளை அடையாளம் காண்பது, இத்தகு எதிர்ப்பிகளுக்கெதிரான நோயெதிர்ப்பிய வினைகள், ஆகியவைக் குறித்த அறிவு புதிய தடுப்பூசிகள், எதிர்ப்பான்களை உபயோகப்படுத்தும் சிகிச்சை முறைகள், புற்றுக் காட்டிகளை (tumor marker) அடிப்படையாகக் கொண்ட கண்டறியும் சோதனை முறைகள் ஆகியவை வளர்ச்சியடைய பேருதவிப் புரிகின்றது. உதாரணமாக, அண்மைய அறிவியல் ஆய்வுக் கட்டுரை ஒன்று, மனிதர்களின் பெருங்குடல் மலக்குடல் ( colorectal) சார்ந்த புற்று நோயில் கழலை ஊடுருவும் உயிரணுக்களின் முக்கியத்துவத்தைக் குறிப்பிடுகின்றது. புற்றுத் திசுக்களில் கழலை ஊடுருவும் உயிரணுக்களைக் (tumor infiltrating lymphocytes, TIL) கொண்ட நோயாளிகள் உயிர்ப்பிழைப்பதற்கான சாத்தியக் கூறுகள் அதிகமிருப்பதாகவும், ஓரளவிற்கு கட்டிகளுக்கெதிரான நோயெதிர்ப்புத்திறன் பெருங்குடல் மலக்குடல்-சார் புற்று நோயில் உள்ளதாகவும் இதில் கூறப்பட்டுள்ளது.

விலங்கு மாதிரிகளில் தானாகத் தோன்றும் (அ) வேதிப்பொருட்களால் தூண்டப்படுகிற கழலைகள் தோன்றுவதற்கும், வளர்ச்சியடைவதற்கும் எதிரானப் பாதுகாப்பு; மனித புற்றுநோயில் நோயெதிர்ப்பு அமைப்பு அடையாளம் காணும் இலக்குகளைக் கண்டறிதல் ஆகியவைகளை அடிப்படையாகக் கொண்டு கடந்த பத்து ஆண்டுகளில் புற்றுநோயெதிர்ப்பியக் கண்காணிப்பு (cancer immunosurveillance) குறித்த கருத்தாக்கத்திற்கு குறிப்பிடத்தக்க அளவில் அறிவியல் ஆதாரங்களும், இதைக் குறித்த அறிவு வளர்ச்சியும் முன்னேற்றம் அடைந்துள்ளது எனக் கூறலாம்.

## மேற்கோள்கள்

## வெளி இணைப்புகள்
* International Society for Biological Therapy of Cancer
* Institute of Endocrinology and Metabolism

பகுப்பு:நோயெதிர்ப்பியல்
ஜாக் ஓ கோன்னெல்

**ஜாக் ஓ 'கோன்னெல்** (பிறப்பு: 1990 ஆகஸ்ட் 1) ஒரு ஆங்கில திரைப்பட நடிகர். இவர் 2006ம் ஆண்டு **திஸ் இஸ் இங்கிலாந்த்** என்ற திரைப்படத்தில் நடித்ததன் மூலம் பரிசியமான நடிகர் ஆனார்.

## வெளி இணைப்புகள்
* 
* 
* http://www.bbc.co.uk/programmes/b00t1hhz  Jack O'Connell in Dive

பகுப்பு:ஆங்கிலத் திரைப்பட நடிகர்கள்
பகுப்பு:1990 பிறப்புகள்
பகுப்பு:வாழும் மக்கள்
ஆசா பட்டர்பீல்ட்

**ஆசா மேக்ஸ்வெல் தார்ன்டன் பார் பட்டர்பீல்ட்** (பிறப்பு: 1997 ஏப்ரல் 1) ஒரு ஆங்கில திரைப்பட நடிகர் ஆவார். இவர் The Boy in the Striped Pyjamas, ஹூகோ, எண்டர்ஸ் கேம் போன்ற திரைப்படங்களில் நடித்ததன் மூலம் பரிசியமான நடிகர் ஆனார். இவர் லண்டனில் பிறந்தார்.

## மேற்கோள்கள்

## வெளி இணைப்புகள்
*
*

பகுப்பு:1997 பிறப்புகள்
பகுப்பு:வாழும் மக்கள்
இடி

**இடி** () (Thunder) என்பது காற்றில் உள்ள மூலக்கூறுகளுடன் மேகங்கள் உராய்வதால் வானத்தில் மின்சாரம் உண்டாகிப் பூமியில் பாயும்போது உண்டாகிறது. இடி, மின்னல் இரண்டும் ஒரே நேரத்தில் ஏற்பட்டாலும் மின்னல் முதலில் நம் கண்ணுக்கு தெரியும். சிறிது நேரம் கழித்து இடியொலி கேட்கும். ஒளியின் வேகம் ஒரு நொடிக்கு 300000 கிலோமீட்டர்; ஒலியின் வேகம் ஒரு நொடிக்கு 330 மீட்டர் மட்டும் என்பதே இதன் காரணம் ஆகும்.

## காரணம்
இடி உண்டாக அறிவியல் பூர்வமான காரணங்கள் பலவாறாக உள்ளன. அவற்றுள் கி.மு. நான்காம் நூற்றாண்டில் கிரேக்க தத்துவமேதை அரிஸ்டாடில் முதல்முறையாக ஓர் கருதுகோளை முன்வைத்தார்.

#### இடி எப்படி உருவாகிறது?
மின்னல் புவியை தாக்கும் முன்னர் மேகத்திற்கும் புவிக்கும் இடையில் உள்ள காற்று நிரப்பப்பட்ட பகுதியில் சில வினாடிகள் பயணிக்கும் போது அதிக வெப்பநிலையில் உள்ள மின்னலின் கீற்று அதனை சுற்றி உள்ள காற்றின் மூலக்கூறுகளை வெப்பமாக்கும்.

இவ்வாறு வெப்பமான காற்று விரிவடையும் போது ஏற்படும் சத்தமே ‘இடி’ என்று அழைகப்படுகிறது.

## இவற்றையும் பார்க்க
* மின்னல்

## மேற்கோள்கள்

பகுப்பு:வானியல் நிகழ்வுகள்
உரோமைப் பேரரசர்கள்

**உரோமைப் பேரரசர்கள்** கி.மு 27 ஆம் ஆண்டிலிருந்து உரோமப் பேரரசை ஆட்சி செய்த அரசர்கள் ஆவர். இப்பேரரசர்களில் முதலாவதாக உரோமப் பேரரசை ஆட்சி செய்தவர் ஒகஸ்டஸ் சீசர் ஆவார்.

## பேரரசர்கள்

### யூலியஸ் சீசர்

**[[யூலியஸ் சீசர்]]** கிமு 59 தொடக்கம் 44 ஆண்டுகளுக்கு இடைப்பட்ட காலத்தில் உரோமப் பேரரசை ஆண்டார். யூலியஸ் சீசர் பேரரசராகும் முன்னர் பிரான்ஸின் ஆளுநராக இருந்தவர். கிமு 54ஆம் ஆண்டு இங்கிலாந்தை வெற்றிகொண்ட பின்னரே இவர் பேரரசர் ஆனார். இவர் எகிப்தை கைப்பற்றும் போது எகிப்தின் அழகிய இராணி *செலோபத்ரா* என்பவரை காதலித்தார். எகிப்தைக் கைப்பற்றிய பின் ரோமிற்குத் திரும்பியபோது இவர் சர்வாதிகாரி ஆனார். இவரே ரோமப் பேரரசில் சிறந்ததோர் நிர்வாகத்தை உருவாக்கினார். செனட் எனும் சையின் அங்கத்தவர்களின் தொகையையும் இவரே அதிகரித்தார். யூலியஸ் சீசர் கிமு 44 ஆண்டில் கொலை செய்யப்பட்டார்.

### ஒகஸ்டஸ் சீசர்
**[[அகஸ்ட்டஸ்|ஒகஸ்டஸ் சீசர்]]** என்னும் பேரரசனே *கோலோசியம் விளையாட்டரங்கு* *கெரகெல்லா நீச்சல் தடாகம்* போன்றவற்றை நிர்மாணித்ததாகக் கருதப்படுகிறது. இவரே பாலங்கள், வீதிகள், பாரிய கட்டடங்கள் போன்ற பலவற்றை பேரரசின் காலத்தில் உருவாக்கியதாகக் கூறப்படுகிறது. ஒகஸ்டஸ் சீசரின் தந்தை *[[யூலியஸ் சீசர்]]* ஆவார்.

### நீரோ மன்னன்
**[[நீரோ |நீரோ மன்னன்]]** இவன் கிமு 37ஆம் ஆண்டு திசம்பர் மாதம் 15ஆம் திகதி பிறந்தார். நீரோ மன்னனே *யூலியர்-கலியுதின் வம்சத்தின்* ஐந்தாவதும் இறுதியுமான உரோமப் பேரரசர் ஆவார். இவர் குளோடியசு எனும் உரோமப் பேரரசனின் வளர்ப்புப் பிள்ளை ஆவார்.
குளோடியசு இறந்த பின்னர் கிமு 54ஆம் ஆண்டு ஒக்டோபர் மாதம் 13ஆந் திகதி அன்று ரோமப் பேரரசராகப் பதவியேற்றான். நீரோ மன்னன் தனது முப்பதாவது வயதில் கிமு 68ஆம் ஆண்டில் சூன் மாதம் ஒன்பதாம் திகதி மரணமுற்றான்.

### குளோடியசு
**[[குளோடியசு]]** மன்னனே உரோமப் பேரரசின் நான்காவது பேரரசன் ஆவான். இவர் கிமு பத்தாம் நூற்றாண்டில் ஆகஸ்ட் மாதம் முதலாம் திகதியில் *லக்டூனம்* எனும் இடத்தில் பிறந்தார். இவருக்கு முன்பாக உரோமப் பேரரசராக *கலிகுலா* என்பவரும் இவருக்குப் பின்பாக உரோமப் பேரரசராக *[[நீரோ]]* என்பவரும்  ஆட்சியில் இருந்தனர்.

## படத்தொகுப்பு


File:0092 - Wien - Kunsthistorisches Museum - Gaius Julius Caesar-edit.jpg|உரோமப் பேரரசன் **[[யூலியஸ் சீசர்]]**
File:Statue-Augustus.jpg|உரோமப் பேரரசன் **[[ஒகஸ்டஸ் சீசர்]]**
File:Nero 1.JPG|உரோமப் பேரரசன் **[[நீரோ|நீரோ மன்னன்]]**
File:Château de Versailles, salon de la paix, buste d'empereur romain (Claude).jpg|உரோமப் பேரரசன் **[[குளோடியசு]]**


## இவற்றையும் பார்க்க
* உரோமைப் பேரரசு

## குறிப்புகள்

## மேலும் வாசிக்க

* Scarre, Chris. *Chronicle of the Roman Emperors: The Reign-by-Reign Record of the Rulers of Imperial Rome*. London: Thames & Hudson, October 1, 1995. . (hardcover)


## வெளி இணைப்புகள்
* De Imperatoribus Romanis
* Rulers of Rome
* "Decadence, Rome and Romania, and the Emperors Who Weren't", by Kelley L. Ross, Ph.D.
* UNRV.com
* The Roman Law Library 

பகுப்பு:உரோமைப் பேரரசு
ஹான்ஸ் மாதேசன்

**ஹான்ஸ் மாதேசன்** (பிறப்பு: 1975 ஆகஸ்ட் 7) ஒரு ஸ்காட்லாந்து நடிகர். இவர் த பில், ப்ரம்வேல், The Virgin Queen போன்ற தொலைக்காட்சி தொடர்களிலும் 300: ரைஸ் ஒப் அன் எம்பையர் போன்ற திரைப்படங்களிலும் நடித்ததன் மூலம் பரிசியமான நடிகர் ஆனார்.

## வெளி இணைப்புகள்
*
*Hans Matheson online
*Hans Matheson photos 
*'Hans Matheson plays the Earl of Essex' BBC Press

பகுப்பு:இசுக்கொட்லாந்து திரைப்பட நடிகர்கள்
பகுப்பு:1975 பிறப்புகள்
பகுப்பு:வாழும் மக்கள்
வாரணாசி மக்களவைத் தொகுதி

**வாரணாசி மக்களவைத் தொகுதி** (*Varanasi Lok Sabha constituency*) உத்தரப் பிரதேச மாநிலத்தில் உள்ள எண்பது மக்களவைத் தொகுதிகளில் ஒன்றாகும்.

## வாரணாசி நாடாளுமன்றத் தொகுதியில் உள்ளடங்கிய சட்டமன்றத் தொகுதிகள்
# வாராணசி வடக்கு சட்டமன்றத் தொகுதி
# வாராணசி தெற்கு சட்டமன்றத் தொகுதி
# வாராணசி கன்டோன்மென்ட் சட்டமன்றத் தொகுதி
# ரோஹானியா
# சேவாபுரி

## 2014 மக்களவைத் தேர்தல்
வாரணாசி மக்களவைத் தொகுதியில் மே 12, 2014 இல் மக்களவைத் தேர்தல் நடைபெறுகிறது. மே மாதம், 16ஆம் தேதியன்று வாக்கு எண்ணிக்கை நடைபெறுகிறது. இத் தேர்தலில் இந்தியாவின் அதிகம் கவனிக்கப்படும் தொகுதியாகவுள்ளது.

### வாக்காளர்கள்
வாரணாசி தொகுதியில் மொத்தம் சுமார் பதினைந்து லட்சம் வாக்காளர்கள் இருக்கின்றனர். இதில் இந்துக்கள் 80%; இசுலாமியர் 18%; ஜெயின் மதத்தினர் 1.4%; கிறித்துவர் 0.2%; பிற மதத்தினர் 0.4%. இதில் 3.5 இலட்சம் வாக்குகள் கொண்ட இசுலாமியர்களின் வாக்குகள்தான் எந்த கட்சி வேட்பாளர் வெற்றி பெறமுடியும் எனும் நிலை உள்ளது.

### வேட்பாளர்கள்
#  நரேந்திர மோதி, பாரதிய ஜனதா கட்சி
#  அரவிந்த் கெஜ்ரிவால், ஆம் ஆத்மி கட்சி
# அஜய் ராய், இந்திய தேசிய காங்கிரஸ்
# கைலாஷ் சௌரசியா,  சமாஜ்வாதி கட்சி
# விஜய் பிரகாஷ் ஜெய்ஸ்வால், பகுஜன் சமாஜ் கட்சி
# ஹீரலால் யாதவ், இந்திய பொதுவுடமைக் கட்சி (மார்க்சிஸ்ட்)
# இந்திரா திவாரி, அகில இந்திய திரிணாமுல் காங்கிரசு

## வாரணாசி மக்களவைத் தொகுதி உறுப்பினர்கள்
வாரணாசி மக்களவைத் தொகுதி 2004ஆம் ஆண்டு தவிர, 1991ஆம் ஆண்டிலிருந்து பாரதிய ஜனதா கட்சியின் வசமே இருந்து வருகிறது.

## தேர்தல் முடிவுகள் 2024

## மேற்கோள்கள்


பகுப்பு:வாரணாசி மாவட்டம்
டேன் டிஹான்

**டேன் வில்லியம் டிஹான்** (பிறப்பு: பிப்ரவரி 6, 1986) ஒரு அமெரிக்க நாட்டு நடிகர். இவர் எச்பிஓ தொலைக்காட்சியில் In Treatment என்ற தொடரில் நடித்ததன் மூலம் பரிசியமான நடிகர் ஆனார். இவர் Chronicle, கில் யுவர் டார்லிங்ஸ், தி அமேசிங் ஸ்பைடர்-மேன் 2 போன்ற சில திரைப்படங்களிலும் நடித்துள்ளார்.

## ஆரம்பகால வாழ்க்கை
டேன் அல்லேந்தோவ்ன், பென்சில்வேனியாவில் பிறந்தார், இவரின் தந்தை, ஜெஃப், ஒரு கணினி நிரலாக்குநர் மற்றும் அவரது தாயார் சிந்தியா Boscia.

## ஆதாரங்கள்
*

## வெளி இணைப்புகள்
*
* 
*Dane DeHaan fansite 

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1986 பிறப்புகள்
பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஜோயல் கின்னமன்

**சார்லசு ஜோயல் கின்னமன்** () (பிறப்பு: 1979 நவம்பர் 25) என்பவர் சுவீடன்-அமெரிக்க நாட்டு திரைப்பட நடிகர் ஆவார். இவர் சுவிட நாட்டுத் திரைப்படமான ஈஸி மணி மற்றும் ஜோகன் பால்க் என்ற குற்றத் தொடரில் நடித்ததற்காக தனக்கான ஒரு அங்கீகாரத்தை பெற்றார்.

இவர் 2014 ஆம் ஆண்டில் ரோபோகாப் படத்தில் அலெக்ஸ் மர்பியாகவும், டிசி காமிக்ஸ்  இன் ரிக் பிளாக் என்ற வரைகதை கதாபாத்திரத்தை மையமாக கொண்டு வார்னர் புரோஸ். தயாரிப்பில், ஜேம்ஸ் கன் இயக்கத்தில் வெளியான சூசைட் ஸ்க்வாட் (2016) மற்றும் தி சூசைட் ஸ்க்வாட் (2021) போன்ற படங்களில் நடித்துள்ளார். அத்துடன் 2019 ஆம் ஆண்டு முதல் ஆப்பிள் டிவி+ இல் அறிவியல் புனைகதை நாடகத் தொடரான 'பார் ஆல் மேன்கைண்ட்' என்ற தொடரில் நாசா விண்வெளி வீரர் எட் பால்ட்வினாக நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:மீநாயகன் திரைப்பட நடிகர்கள்
சைலீன் வூட்லி

**சைலீன் டயண் வூட்லி** (*Shailene Diann Woodley*, பிறப்பு: நவம்பர் 15, 1991) ஒரு அமெரிக்க நாட்டு திரைப்பட நடிகை ஆவார். இவர் 1999ம் ஆண்டு **ரீப்லேசிங்  டாட்**  என்ற திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து பைனல் அப்ரோச், டைவர்ஜென்ட், த ஃபால்ட் இன் அவர் ஸ்டார்ஸ் உள்ளிட்ட திரைப்படங்களிலும் ஜேக் & பாபி, மை நேம் இஸ் ஏர்ல், சிஎஸ்ஐ:நியா போன்ற தொடர்களிலும் நடித்துள்ளார்.

## வெளி இணைப்புகள்

* 
* Shailene Woodley at TV Guide
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்க சுற்றுச்சூழல் செயற்பாட்டாளர்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
சி. சிவமகராஜா

**சின்னத்தம்பி சிவமகராஜா** (*Sinnathamby Sivamaharajah*, இறப்பு: ஆகத்து 20, 2006) இலங்கை அரசியல்வாதியும், பத்திரிகையாளரும் ஆவார். இவர் யாழ்ப்பாணத்தில் இருந்து வெளிவந்த நமது ஈழநாடு பத்திரிகையின் ஆசிரியராகவும், தமிழர் விடுதலைக் கூட்டணி, மற்றும் தமிழ்த் தேசியக் கூட்டமைப்பு ஆகியவற்றின் முன்னாள் நாடாளுமன்ற உறுப்பினரும் ஆவார். இவர் வலிகாமம் வடக்கு பொது அமைப்புகளின் தலைவராகவும் பணியாற்றியிருந்தார்.

சின்னத்தம்பி சிவமகராஜா யாழ்ப்பாணக் குடாநாட்டை மையமாகக் கொண்டு தமிழ்த் தேசியத்தை வலியுறுத்தி 2002 ஆம் ஆண்டில் "நமது ஈழநாடு" பத்திரிகையை ஆரம்பித்தார். இலங்கைத் தரைப்படையினர் இப்பத்திரிகை நிலையத்தின் மீது 2005 டிசம்பரில் தாக்குதல் நடத்தினர். அக்காலகட்டத்தில் இலங்கையில் ஊடகவியலாளருக்கு எதிராக இடம்பெற்று வந்த அடக்குமுறைகளின் ஒரு பகுதியாகவே இது பார்க்கப்பட்டது. விடுதலைப் புலிகளுக்கு ஆதரவாக செயல்படுவதாகக் குற்றம் சாட்டி இவருக்கு எதிராக மரண எச்சரிக்கையும் விடுக்கப்பட்டிருந்தது.

## படுகொலை
சிவமகராஜா 2006 ஆகத்து 20இல் அவரது வீட்டில் தெல்லிப்பளையில் வைத்து இனந்தெரியாதோரால் சுட்டுக் கொல்லப்பட்டார். இவரது வீடு இலங்கை இராணுவத்தின் உயர் பாதுகாப்பு வலயத்தினுள் அமைந்திருந்தது.

ஐநாவின் யுனெஸ்கோ நிறுவனம் இப்படுகொலையைக் கண்டித்து அறிக்கை வெளியிட்டிருந்தது. பன்னாட்டு ஊடகவியலாளர் மன்றம் பாரபட்சமற்ற விசாரணைகளை மேற்கொள்ளுமாறு அரசைக் கேட்டிருந்தது.

## மேற்கோள்கள்

## வெளி இணைப்புகள்
*Sri Lanka mission report 
* Nine recommendations for improving media freedom in Sri Lanka – RSF
*Media in Sri Lanka 
*Free Speech in Sri Lanka 

பகுப்பு:கொலை செய்யப்பட்ட இலங்கையின் ஊடகவியலாளர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:2006 இறப்புகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:இலங்கை இந்துக்கள்
பகுப்பு:மாமனிதர் விருது பெற்றவர்கள்
பகுப்பு:யாழ்ப்பாண மாவட்ட மக்கள்
பகுப்பு:1938 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
லேடென்ட்வியூ

**லேடென்ட்வியூ** (*LatentView*) என்பது ஒரு தரவு பகுப்பாய்வு மற்றும் தரவு மேலாண்மை நிறுவனம். இது பெரும்பாலும் நிதி சேவைகள், நுகர்வோர் பொருட்கள் மற்றும் சில்லறை விற்பனை துறைகளில் உள்ள வாடிக்கையாளர்களுக்கு பகுப்பாய்வு தீர்வுகளை வழங்குகிறது. இந்நிறுவனம், இந்தியாவில் சென்னையைத் தலைமையிடமாகக் கொண்டு செயல்படுகிறது. மேலும் 5 அலுவலகங்கள் இந்தியா, அமெரிக்கா மற்றும் சிங்கப்பூரில் உள்ளது.

## நிறுவனம்
லேடென்ட்வியூ நிறுவனம், வெங்கட் விஸ்வநாதன், பிரமாத் ஜன்த்யாலயா மற்றும் ரமேஷ் ஹரிஹரன் ஆகியோர்களால் 2006 ஆம் ஆண்டு நிறுவப்பட்டது. தற்போது, 'லேடென்ட்வியூ' பிரின்ஸ்டன், சான் ஜோஸ், சிங்கப்பூர், மும்பை ஆகிய நகரங்களில் உள்ளது. அதன் பூகோள விநியோக மையம் சென்னையில் உள்ளது. விநியோக மையம் மற்றும் தலைமையகமாக செயல்படும் சென்னை நிறுவனம் பகுப்பாய்வு மற்றும் தொழில்நுட்ப நடவடிக்கைகள், வளரும் மாதிரிகள் மற்றும் வாடிக்கையாளர்கள் பயன்படுத்த பயன்பாடுகளை ஆதரிக்கின்றன.

## அங்கீகாரங்கள்
2008 ஆம் ஆண்டில், 'லேடென்ட்வியூ' நிறுவனம் இன்ஃபார்ம்ஸ் டேட்டா மைனிங் போட்டியில் வெற்றியாளர்களில் ஒன்றாக தெரிவு செய்யப்பட்டது. இப்போட்டியானது செயல்பாட்டு ஆராய்ச்சி மற்றும் மேலாண்மை அறிவியல் நிறுவனத்தால் ஏற்பாடு செய்யப்பட்டது. 2009 மற்றும் 2010 ஆம் ஆண்டில், 'லெடென்ட் வீயு'  டெலாய்ட் நிறுவனத்தால், இந்தியாவில் மிக வேகமாக வளர்ந்து வரும் 50 தொழில்நுட்ப நிறுவனங்களில் ஒன்று என அடையாளம் காணப்பட்டுள்ளது. நிறுவனம் ஏப்ரல் 2010இல் ஐதராபாதில் நடைபெற்ற PAKDD 2010 பசிபிக்-ஆசியா மாநாட்டில் அறிவு கண்டுபிடிப்பு மற்றும் டேட்டா மைனிங் போட்டியில் இரண்டாம் நிலை வெற்றியாளரென தெரிவு செய்யப்பட்டது. 2009 இல் தாய்லாந்தில் நடந்த அறிவு கண்டுபிடிப்பு மற்றும் டேட்டா மைனிங் பசிபிக்-ஆசியா மாநாட்டில், இதே போட்டியில், 'லேடென்ட்வியூ' முதல் 10 அணிகளில் ஒன்றாக திகழ்ந்தது.

## மேற்கோள்கள்

*http://www.latentview.com/
*http://www.deloitte.com/assets/Dcom-India/Local%20Assets/Documents/Winners_report_Technology_Fast_50_2009.pdf 
*http://www.bitsaa.org/?page=bitsianentrepreneurs
*http://www.deloitte.com/assets/Dcom-India/Local%20Assets/Documents/Winners_report_Technology_Fast_50_2010.pdf 
*http://sede.neurotech.com.br/PAKDD2010/result.do?method=load 
*http://sede.neurotech.com.br:443/PAKDD2009/result.do?method=load 
*http://www.kdnuggets.com/news/2008/n19/20i.html

பகுப்பு:இந்திய நிறுவனங்கள்
பெலிசிட்டி ஜோன்ஸ்

**ஃபெலிசிட்டி ரோஸ் ஹாட்லி ஜோன்ஸ்** (பிறப்பு: 1983 அக்டோபர் 17) ஒரு ஆங்கில திரைப்பட நடிகை ஆவார்.

## வெளி இணைப்புகள்
* 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலேய நடிகைகள்
அறுதியீட்டு நோயெதிர்ப்பியல்

**அறுதியீட்டு நோயெதிர்ப்பியல்** (Diagnostic immunology; Immunodiagnostics) என்பது முதன்மையாக எதிர்ப்பி-எதிர்ப்பான் வினைகளை அடிப்படையாகக் கொண்டு பிணிகளைக் கண்டறியும் செயல்முறையியலாகும். நோயெதிர்ப்பியலை நோயறியும் செயல்முறைகளுக்கு உபயோகப்படுத்தும் கருத்தாக்கம் ஊனீர் இன்சுலின் அளவுகளைக் கண்டறியும் சோதனை மூலம் 1960 ஆம் ஆண்டில் அறிமுகப்படுத்தப்பட்டது. பின்பு, இரண்டாவதாக 1970 ஆம் ஆண்டில் தைராக்சின் சோதனை இம்முறையில் உருவாக்கப்பட்டது.

மிகக் குறைந்த அளவுகளில் உள்ள (உயிர்)வேதிப்பொருட்களைக் கண்டறிய இத்தகு நோயெதிர்ப்பியல் அறுதியீட்டு முறைகள் பெரிதும் பயன்படுகின்றன. கண்டறிய வேண்டிய எதிர்ப்பிகளுக்கெதிரான எதிர்ப்பான்களை கதிரியக்கக் குறியீடு, ஒளிரும் குறியீடு அல்லது வேதி வினைகள் மூலம் வண்ணங்களை உருவாக்கும் நொதி ஆகியவற்றைக் கொண்டுப் பிணைத்து பரிசோதனைகளில் ஆய்விகளாக (probes) உபயோகப்படுத்த முடியும். கர்ப்பச் சோதனைகள், நோயெதிர்ப்பிய படிவுகள் (immunoblots), நொதிசார் எதிர்ப்புரதச் சோதனை (ELISA), நோயெதிர்ப்புத் திசுவேதியியல் (immunohistochemistry) ஆகியவற்றில் இத்தகுத் தொழில் நுட்பம் பயன்படுகிறது. இச்சோதனைகளின் அறுதியிடும் வேகம், துல்லியம், எளிமை ஆகிய பண்புகள் நோயறிதல், தீநுண்மங்களைக் கண்டறிதல், சட்டவிரோதமான மருந்துகளைச் (போதைப் பொருட்கள்) சோதித்தல், ஏற்புடைய இரத்தப் பிரிவுகளை ஆராய்தல் போன்றவற்றில் விரைவுச் சோதனை முறைகளை உருவாக்க, மேம்படுத்த உதவுகின்றன. என்றாலும், சில எதிர்ப்பிகளிலுள்ள புரத (அமினோ அமில) ஒற்றுமைகள் தவறான நேர்முறைகளைத் (முடிவுகளைத்) தரலாம். எதிர்ப்பான்களின் பிற சம்பந்தமில்லாத எதிர்ப்பிகளுடன் குறுக்குப் பிணையும் தன்மை (cross-reactivity) இத்தகுப் பரிசோதனைகளில் பிறழ்வினைகளை (தவறுகளை) உருவாக்கலாம்.

தற்பொழுது நொதிசார் எதிர்ப்புரதச் சோதனை (எலைசா), பக்கவாட்டப் பரவுச் சோதனை ஆகிய இரண்டும் முதன்மையான  உபயோகப்படுத்தப்படும் அறுதியீட்டு நோயெதிர்ப்பியல் சோதனை வடிவங்களாகும்.

## மேற்கோள்கள்

பகுப்பு:நோயெதிர்ப்பியல்
சால்வடோர் அயேந்தே

**சால்வடோர் கியேர்மோ அயேந்தே** (*Salvador Guillermo Allende Gossens*, 26 சூன் 1908 – 11 செப்டம்பர் 1973) என்பவர் சிலி நாட்டு மார்க்சிய அரசியல்வாதியும், மருத்துவரும் ஆவார். இலத்தீன் அமெரிக்க நாடொன்றில் மக்களால் தெரிவு செய்யப்பட்ட முதலாவது மார்க்சிய அரசுத்தலைவர் என இவர் அறியப்படுகிறார்.

ஏறத்தாழ நாற்பது ஆண்டுகள் சிலி நாட்டின் அரசியலில் ஈடுபட்டிருந்த அலண்டே, சமத்துவக் கட்சியின் உறுப்பினராகவும், மேலவை உறுப்பினராகவும், அமைச்சரவை உறுப்பினராகவும் இருந்தவர். 1952, 1958, 1964 அரசுத்தலைவர் தேர்தல்களில் இவர் போட்டியிட்டுத் தோல்வியடைந்தார். 1970 ஆம் ஆண்டில் நடைபெற்ற தேர்தலில் வெற்றி பெற்று அரசுத்தலைவரானார்.

இவருடைய ஆட்சிக் காலத்தில், தொழிற்துறைகளை தேசியமயமாக்கும் கொள்கையைக் கடைப்பிடித்தார். இதனால், நாட்டில் அரசியல் குழப்ப நிலை தோன்றியது. தேர்தலில் இவருக்கு ஆதரவாக இருந்த கிறித்தவ சனநாயகவாதிகள் உட்படப் பல நடுத்தர-இடதுசாரிக் கட்சிகள் இவரது ஆட்சியை அரசியலமைப்புக்கு முரணானதெனக் கூறி, ஆட்சிக் கலைப்புக்கு ஆதரவாகக் குரல் கொடுத்தனர். 1973 செப்டம்பர் 11 இல் இராணுவம் நடத்திய ஆட்சிக் கவிழ்ப்பில் அலண்டேயின் பதவி பறிக்கப்பட்டது. அரசுத்தலைவர் மாளிகையை இராணுவம் சுற்றி வளைத்த போதிலும், தான் பதவியைத் துறக்கப் போவதில்லை என அலண்டே சூளுரைத்தார். அதே நாளில் அவர் மர்மமான முறையில் இறந்தார்.

அலண்டே பதவியில் இருந்து அகற்றப்பட்டதை அடுத்து, இராணுவத் தலைவர் ஆகுஸ்தோ பினொச்சே ஆட்சியைக் கைப்பற்றி நாட்டை 1973 முதல் 1990 வரையில் இராணுவ ஆட்சியில் வைத்திருந்தார். சிலியின் 41 ஆண்டுகள் சனநாயக ஆட்சி இதனால் முடிவுக்கு வந்தது. அலண்டே தன்னைத் தானே துப்பாக்கியால் சுட்டு தற்கொலை செய்து கொண்டதாக இராணுவம் அறிவித்தது. சிலியின் காங்கிரசைக் கலைத்த பினோச்சே, அலன்டேயின் ஆதரவாளர்களைக் கைது செய்து ஆயிரக்கணக்கானோரைப் படுகொலை செய்தார். அலண்டேயின் ஆட்சியில் வெளியுறவுத் துறை அமைச்சராக இருந்த ஒர்லாண்டோ லாடெலியர், பிரதி அரசுத்தலைவர் கார்லோசு பிராட்சு ஆகியோர் படுகொலை செய்யப்பட்டனர்.

## மேற்கோள்கள்

பகுப்பு:1908 பிறப்புகள்
பகுப்பு:1973 இறப்புகள்
பகுப்பு:சிலியின் அரசியல்வாதிகள்
பகுப்பு:தற்கொலை செய்து கொண்டோர்
பகுப்பு:லெனின் அமைதிப் பரிசு பெற்றவர்கள்
அடையாறு ஆலமரம்

**அடையாறு ஆலமரம்** (ஆங்கிலம்:Adayar Banyan Tree)  என அழைக்கப்படுவது சென்னை அடையாரில் அமைந்துள்ள ஆலமரம் ஆகும். இது சுமார் 450 ஆண்டுகள் பழமை வாய்ந்தது.

அடையாரில் இருந்து பெசன்ட் நகர் போகும் வழியில் மற்றும் திரு. வி. க. பாலத்திற்கு அருகே இம்மரம் அமைந்துள்ளது. இம்மரம் அடையார் தியோசபிகல் சொசைட்டியின் வளாகத்தினுள் உள்ள தோட்டத்தினுள் அமைந்துள்ளது. இம்மரத்தின் விழுதுகள் சுமார் 63 ஆயிரம் சதுர அடி அளவில் பரந்து விரிந்துள்ளது. இம்மரத்தின் மொத்தப் பரப்பளவு 59,500 சதுர அடி.

1989 ஆம் வருடத்தின் புயல் காற்றில் பாதிக்கப்பட்ட போதும் இம்மரம் அதியத்தக்க விதத்தில் அழிபடாமல் தப்பியது.

## பார்வை நேரம்
மேலும் இயற்கை எழில்மிகு வகையில் அமைந்துள்ள மரம், செடி, கொடி வகைகளையும், பறவைகளையும் காலை 8.30 மணி முதல் பத்து மணி வரையிலும், மதியம் இரண்டு மணி முதல் நான்கு மணி வரையிலும் பொதுமக்கள் இலவசமாக கண்டுகளிக்கலாம்.

## மேற்கோள்கள்

## வெளி இணைப்புகள்
சென்னை அடையாறு ஆலமரம்
﻿

பகுப்பு:சென்னை
பகுப்பு:இந்தியாவில் உள்ள தனிப்பட்ட மரங்கள்
மலர் சூத்திரம்

**மலர்ச்சூத்திரம்** (Floral formula) என்பது எண்கள், எழுத்துக்கள், பல்வேறு குறியீடுகள் மற்றும் எழுத்துருக்களைப் பயன்படுத்தி ஒரு மலரின் அமைப்பைப் பிரதிநிதித்துவப்படுத்தும் மலர் பற்றிய கணிசமான தகவல்களை வழங்கும் ஒரு வழிமுறையாகும். இது பொதுவாக மலர் உறுப்புகளை அதன் அமைவிடம், எண்ணிக்கை, தன்மை, பால், தொகுதி போன்றவற்றை வேறுபடுத்துகிறது. மேலும் அதன் குறியீடுகளைக் கொண்டு மலரின் இனத்தை அறிய இயலும். இது தாவரவியலறிஞர்களால் 19ம் நூற்றாண்டில் உருவாக்கப்பட்ட மலரின் கட்டமைப்பை விவரிக்கும் இரண்டு வழிகளில் ஒன்றாகும். மறறொரு முறை ’மலர் வரைபடம்’ மூலம் விளக்குவதாகும். பூச்சூத்திரங்களுக்கான வடிவம் தவரவியலாளர், நாடு, மொழி ஆகியவனற்றிற்கிடையே வேறுபடுகிறது. பழமையான முறையாக இருப்பினும் இன்னும் அவைகள் அதே தகவலை வெளிப்படுத்த முனைகின்றன.

## மலர்ச்சூத்திரக் குறியீடுகள்

* Br (Bracteate)- பூவடிச்செதில்
* K (Calyx)- புல்லிவட்டம்
* Ca (Corolla)- அல்லிவட்டம்
* P (Perianth)- இதழ்வட்டம்
* A (Androecium)- மகரந்தத்தாள் வட்டம்
* G (Gynoecium)- சூலக வட்டம்
* G__ - மேல் மட்ட சூற்பை
* Ĝ, - கீழ் மட்ட சூற்பை
* ♂ - ஆண்மலர்
* ♀ - பெண்மலர்

## எடுத்துக்காட்டு
: K3+3 ஆறு தனித்த புல்லி இதழ்களுடன், இரண்டு தனி சுருள்களாகவுள்ள அமைப்பு,
: A∞ – பல மகரந்தங்களைக் கொண்டது,
: P3–12 – மூன்று முதல் பன்னிரெண்டு இதழ்வட்டத்தைக் கொண்டது.

## மேற்சான்றுகள்

பகுப்பு:மலர்கள்
இரா. கனகரத்தினம்

**குரும்பசிட்டி இரா. கனகரத்தினம்** (ஆகத்து 1, 1934 - சூன் 22, 2016) என அழைக்கப்படும் **இராமசாமி கனகரத்தினம்** இலங்கை, உலகத் தமிழர்களின் கலைகள், பண்பாடுகள், சுவடிகளை முறையாக ஆவணப்படுத்திய அறிஞரும், தமிழ் ஆர்வலரும், எழுத்தாளரும் ஆவார். உலகத் தமிழர் ஆவணக் காப்பகம் ஒன்றை நிறுவி, தமிழர் தொடர்பான பல ஆவணங்களை சேகரித்து வைத்துள்ளார். உலகத் தமிழ்ப் பண்பாட்டு இயக்கத்தின் நிறுவனர். உலகத் தமிழர் குரல் என்ற மாத இதழை வெளியிட்டார்.

## வாழ்க்கைக் குறிப்பு
இரா கனகத்தினம் அவர்கள் யாழ்ப்பாண மாவட்டம் குரும்பசிட்டி என்ற கிராமத்தில் பிறந்தவர். கண்டி மாவட்டம், முல்கம்பலை என்ற ஊரில் வாழ்ந்து வந்தவர்.

## ஆவணக் காப்பகம்
இரா. கனகரத்தினம் 1956 ஆம் ஆண்டு முதல் ஈழத்தமிழர் தொடர்பான ஆவணங்களை சேகரிப்பதில் ஈடுபட்டு வந்தார். இவர் ஆவணங்களைக் ஈழத்தமிழர்களின் வரலாற்றை ஆவணப்படுத்தி, உலகத் தமிழ் ஆவணக் காப்பகம் என்ற அமைப்பை கண்டியில் நிறுவி அவற்றைப் பாதுகாத்து வந்தார். இவரால் ஆவணப்படுத்தப்பட்ட ஒரு வரலாற்றுத் தொகுதி யுனெஸ்கோவின் ஆதரவில் சுவிட்சர்லாந்தில் பாதுகாக்கப்பட்டு வருகிறது. உலகின் பழமை வாய்ந்த பத்திரிகைகள், இதழ்களிலிருந்து உலகத் தமிழர்களின் செய்திகளைத் தரம் பிரித்து சேகரித்து வைத்துள்ளார். இந்த ஆவணங்களை நோர்வே அரசின் உதவியுடன் 200 இற்கும் அதிகமான நுண்ணிழைப்படங்களில் பதிவு செய்து வைத்துள்ளார்.

யாழ்ப்பாணத்தில் நடைபெற்ற 1974 உலகத் தமிழாராய்ச்சி மாநாட்டில் இவரின் ஆவணங்கள் அடங்கிய கண்காட்சி பார்வைக்கு வைக்கப்பட்டிருந்தது. 1994ஆம் ஆண்டில் கனடா, நோர்வே ஆகிய நாடுகளில் கண்காட்சிகளை நடத்தியுள்ளார்.

சாலை இளந்திரையன் தலைமையில் இயங்கிய உலகத் தமிழ்ப் பண்பாட்டு இயக்கத்தின் பொதுச் செயலாளராகப் பணியாற்றினார். கனடாத் தமிழர் இவருக்கு *ஆவணஞானி* என்ற பட்டம் வழங்கிக் கௌரவித்தனர்.

## மறைவு
இரா. கனகரத்தினம் 2016 சூன் 22 புதன்கிழமை தனது 81-வது அகவையில் கண்டியில் காலமானார். இவருக்கு பவளராணி என்ற மனைவியும், இரு பெண் பிள்ளைகளும் உள்ளனர்.

## எழுதிய நூல்கள்

*சிறுகதை (“சீசரின் தியாகம்" 1952)
*2500,000 மக்கள் தலைவர் (தந்தை செல்வா பற்றிய தொகுப்பு நூல், 1960)
*அலைகடலுக்கு அப்பால் தமிழர் (1973),
*உலகத்தமிழர்  ஐக்கியத்தை நோக்கி (1974)
*இறி யூனியன் தீவில் எங்கள் தமிழர் (1979)
*மொறிசியஸ் தீவில் எங்கள் தமிழர் (1980)
*உலகத்தமிழர் ஆவணக்காப்பகம் ஓர் அறிமுகம்
*உலகத் தமிழர் ஒருமைப்பாடு - சில நற்கூறுகளும் அணுகுமுறைகளும் (1981)
*ஒரு நூற்றாண்டு இலங்கைத்தமிழர் வரலாறு
*ஒரு குடையின்கீழ் உலகத்தமிழினம்

## மேற்கோள்கள்

## வெளி இணைப்புகள்
* இரா.கனகரத்தினம் 

பகுப்பு:யாழ்ப்பாண மாவட்ட மக்கள்
பகுப்பு:ஈழத்து எழுத்தாளர்கள்
பகுப்பு:தமிழ் சுவடி ஆய்வாளர்கள், சேகரிப்பாளர்கள், பதிப்பாளர்கள்
பகுப்பு:1934 பிறப்புகள்
பகுப்பு:2016 இறப்புகள்
உடைந்த சன்னல் உவமை

**உடைந்த சன்னல் உவமை** (*Parable of the broken window*) என்பது பிரெஞ்சு அரசறிவியலாளர் ஃபிரடரிக் பாஸ்தியேவால் சொல்லப்பட்ட ஒரு உவமைக்கதை. அழிவாலும் அழிவைச் சீராக்க செலவிடப்படும் பொருளாலும் சமூகத்திற்கு நிகர பலன் எதுவும் இல்லை என்று எடுத்துரைக்கிறது. இவ்வுவமைக்கதை **உடைந்த சன்னல் பொய்மை** (*Broken windown fallacy*) ”அல்லது **சன்னல் செய்வோரின் பொய்மை** (*Glazier's fallacy*) என்றும் வழங்கப்படுகிறது. பிறவாய்ப்புச் செலவுகளும் எதிர்பாராத விளைவுகளும் எளிதில் அவதானிக்கமுடியாத வழிகளில் பொருளாதாரச் செயல்பாடுகளை எப்படி பாதிக்கின்றன என்பதை இந்த உவமை விளக்குகின்றது.

## உவமைக்கதை
பாஸ்தியே 1850 இல் எழுதிய ”காணக்கிடைப்பதும் காணமுடியாததும்” (*Ce qu'on voit et ce qu'on ne voit pas*) என்ற கட்டுரையில் பின்வரும் உவமைக்கதை வருகிறது:

## மேற்கோள்கள்

பகுப்பு:எதிர்பாராத விளைவுகள்
பெலூகா காவியா

**பெலூகா காவியா**(Beluga Caviar) என்பது கஸ்பியன் கடலில் பிடிக்கப்படும் ஒருவிதச் சிறப்பான மீனின் முட்டைகள் ஆகும். ஈரான் நாட்டிலிருந்து‚ அல்மாஸ் (Almas) என்னும் நிறுவனப் பெயருடன் டப்பாக்களில் விற்கப்படுகிறது. ஒரு கிலோ காவியா 9207 டாலர்கள் (7.50 லட்சம் இந்திய ரூபாய்கள்) ஆகும். இந்த டப்பாக்கள் 24 காரட் தங்கத்தால் செய்யப்பட்டதாகும்.

மிகவும் சிறிய, இந்த முட்டைகள் காலை உணவுக்கு, ரொட்டியில் தடவி உண்ணப்படுகிறது. மிகச் சிறிய வட்டமான டப்பா (Tin) ஒன்றில் 200கிராம் அளவில் இந்தக் காவியாக்கள் அடைக்கப்பட்டிருக்கும். இந்த ஒரு டப்பாவின் விலை 1841 டாலர்கள் (1.50 லட்சம் இந்திய ரூபாய்கள்).

## குறிப்புகள்


## வெளியிணைப்புகள்
* "ரஷ்யாவின் பெலூகா காவியா" 
* "உலகின் விலையுயர்ந்த காவியா"

பகுப்பு:கடல் உணவுகள்
மர்ஃபியின் விதி

”தவறக் கூடியது அனைத்தும் தவறும்” என்று கூறுகிறது **மர்ஃபியின் விதி** (*Murphy's law*). அமெரிக்க வான்படை பொறியியலாளர் எட்வர்ட் மர்ஃபி என்பவரின் பெயரால் இது வழங்கப்படுகிறது. மர்ஃபி அமெரிக்க வான்படை ஊர்திகளில் பாதுகாப்பு முறைகளையும் எந்திரங்களையும் வடிவமைக்கும் பிரிவில் பணிபுரிந்தவர். அவற்றை வடிவமைக்கும் போது கிட்டிய பட்டறிவினால் அவர் உருவாக்கிய பழமொழியே மர்ஃபியின் விதியாக மாறியது. இதே பொருள் கொண்ட பழமொழிகள் முன்பே வேறுபல இடங்களிலும் காலங்களிலும் வழங்கப்பட்டிருந்தாலும் மர்ஃபியின் பெயரே அதற்கு நிலைத்து விட்டது.

கல்வி மற்றும் அறிவியல் பார்வை 

ரிச்சார்ட் டௌகின்ஸ் (Richard Dawkins) கருத்துப்படி, மர்ஃபி / சாட் விதி  (Murphy / Sod law) போன்ற சட்டங்கள் முட்டாள்தனமானது அல்லது ஏற்புடையது அல்ல. ஒரு குறிப்பிட்ட வகை நிகழ்வுகள் எல்லா நேரத்திலும் ஏற்படலாம் என்று டௌகின்ஸ் சுட்டிக்காட்டுகிறார், ஆனால் அவர்கள் தொந்தரவாக இருக்கும் போது மட்டுமே கவனித்துள்ளனர். அவர் ஒரு உதாரணம் விமானத்தின் சத்தம் என்பதில் தலையிடுகிறார். விமானம் எல்லா நேரத்திலும் வானில் உள்ளது, ஆனால் அவை பிரச்சனையை ஏற்படுத்தும் போது மட்டுமே கவனத்தில் எடுத்துக்கொள்ளப்படுகின்றன. இது உறுதிப்படுத்துதலை உறுதிப்படுத்தும் (confirmation bias) ஒரு வடிவமாகும், அது ஏற்கனவே உருவாக்கப்பட்ட கருத்துகளை உறுதிப்படுத்துவதற்கு ஆய்வாளரின் சாட்சியத்தை கோருகிறது, ஆனால் அவற்றுக்கு முரண்படுகிறது என்பதற்கான ஆதாரத்தை அவர் தேடுவதில்லை

இதேபோல், லண்டனிலுள்ள இம்பீரியல் கல்லூரியில் கணிதவியல் பேராசிரியரும், முதுநிலை ஆராய்ச்சி ஆய்வாளருமான டேவிட் ஹாண்ட் (David Hand), உண்மையில் மிகப் பெரிய எண்ணிக்கையில் இருக்கும் சட்டம், மேரியின் சட்டம் எப்பொழுதாவது நிகழும் நிகழ்வுகளைப் பற்றி எதிர்பார்க்க வேண்டும் என்று சுட்டிக் காட்டுகிறது. தேர்வு சார்பின்மை என்பது, அந்த வர்கள் ஞாபகம் வைக்கப்படுவதை உறுதி செய்யும் மற்றும் பல முறை முர்ஃபியின் சட்டம் உண்மை இல்லை என்பதை மறக்கவில்லை.

இது வெப்ப இயக்கவியல் விதிகளோடு தொடர்பு கொண்ட மர்ஃபி விதி  பற்றி தொடர்ந்து குறிப்புகள் உள்ளன (Anne Roe புத்தகத்தில் இருந்து மேற்கோள் காண்க). குறிப்பாக, மேப்பியின் விதி வெப்ப இயக்கவியல் இரண்டாம் விதியின் (என்ட்ரோபி விதி) ஒரு வடிவமாக மேற்கோளிடப்பட்டுள்ளது. அதானு சாட்டர்ஜி இந்த கருத்தை முறையாக மாஃபியின் சட்டத்தை கணித முறையில் கூறி விசாரித்தார். முர்சியின் சட்டம் மிகவும் குறைந்த நடவடிக்கை என்ற கோட்பாட்டைப் பயன்படுத்தி நிராகரிக்கப்படலாம் என்று சட்டர்ஜி கண்டறிந்தார்.

## மேற்கோள்கள்

பகுப்பு:எதிர்பாராத விளைவுகள்
நோயெதிர்ப்பியச் சிகிச்சை

**நோயெதிர்ப்பியச் சிகிச்சை** (Immunotherapy) என்பது நோயெதிர்ப்பிய செயற்பாடுகளைத் தூண்டி, மேம்படுத்தி அல்லது அடக்கி நோய்களுக்குச் சிகிச்சையளிப்பதாகும். நோயெதிர்ப்பிய செயற்பாடுகளைத் தூண்டும் (அ) பெருக்கும் வழிமுறைகளைக் கொண்ட நோயெதிர்ப்பியச் சிகிச்சை முறைகள் **செயலூக்கப்பட்ட நோயெதிர்ப்பியச் சிகிச்சைகள்** (activation immunotherapies) எனப்படுகின்றன. அதே சமயம், நோயெதிர்ப்பிய செயற்பாடுகளைக் குறைக்கும் (அ) அடக்கும் நோயெதிர்ப்பியச் சிகிச்சை முறைகள் **ஒடுக்கப்பட்ட நோயெதிர்ப்பியச் சிகிச்சைகள்** (suppression immunotherapies) எனப்படுகின்றன.

## நோயெதிர்ப்புத் திறன் மாற்றிகள்
நோயெதிர்ப்பியச் சிகிச்சையில் உபயோகப்படுத்தப்படும் முனைப்பான பொருட்கள் நோயெதிர்ப்புத்திறன் மாற்றிகள் (Immunomodulators) என்றழைக்கப்படுகின்றன. இவை மீள்சேர்ப் புரதங்கள், செயற்கையான, இயற்கையானப் பொருட்கள் எனப் பலதரப்பட்டவையாகும். உதாரணங்களாக, சைட்டோகைன்களைக் கூறலாம். நச்சுயிரிப் பெருக்கத் தடுப்பிகள் (இண்டெர்ஃபெரான்), பாக்டீரியாக்களின் உயிரணுச்சவ்வுப் பகுதிகள், சிறுமணிக்கலங்களை ஊக்குவிக்கும் காரணி (Granulocyte colony stimulating factor) போன்ற நோயெதிர்ப்புத்திறன் மாற்றிகள் நோயாளிகளில் உபயோகப்படுத்த அனுமதியளிக்கப்பட்டுள்ளது. தற்பொழுது உள்ள மருந்துகளைக் காட்டிலும் குறைந்த அளவு பக்கப் பிரச்சனைகளைக் கொண்டுள்ளதாலும், நோய்த்தொற்றுகளினால் ஏற்படும் பிணிகளில் குறைந்த அளவே நுண்ணுயிர் எதிர்ப்புத்தன்மையை (microbial resistance) உருவாக்குவதாலும்  நோயெதிர்ப்பியச் சிகிச்சை முறைகள் வரவேற்கத்தக்கதாக உள்ளன.

## மேற்கோள்கள்

பகுப்பு:நோயெதிர்ப்பியல்
பகுப்பு:நோய் எதிர்ப்பு முறைமைகள்
சோயி டொச்

**சோயி பிரான்சிஸ் தாம்சன் டொச்** (*Zoey Francis Thompson Deutch*, பிறப்பு: நவம்பர் 10, 1994) ஒரு அமெரிக்க நாட்டு திரைப்பட நடிகை. இவர் *பியூட்டிஃபுல் க்ரீச்சர்ஸ்*, வாம்பயர் அகாடமி போன்ற திரைப்படங்களிலும், தி சூடே லைப் ஒன் டேக், ரிங்கர், போன்ற தொலைக்காட்சித் தொடர்களிலும் நடித்துள்ளார்.

## தனிப்பட்ட வாழ்க்கை
டொச் கலிபோர்னியா, லாஸ் ஏஞ்சல்ஸ் நகரில் பிறந்தார். அவர் நடிகை லியா தாம்சன் மற்றும் இயக்குநர் ஹோவர்ட் டொச்வின் மகள் ஆவார்.

## திரைப்பட வாழ்க்கை
ஜோய் டொச் 2010ஆம் ஆண்டு டிஸ்னி சேனலில் 'த சூட் லைஃப் ஆன் டெக் என்ற தொடரின் மூலம் தனது நடிப்பு தொழிலைத் தொடங்கினார். அதை  தொடர்ந்து 2011ம் ஆண்டு என்ற தொடரில் ஒரு அத்தியாசத்தில் தோன்றினார். 2011ஆம் ஆண்டு மேயர் கப்கேக் என்ற திரைப்படத்தில் லானா மரோனி என்ற கதாபாத்திரத்தில் நடித்தார் அதைத் தொடர்ந்து, 2013ஆம் ஆண்டு பியூட்டிஃபுல் க்ரீச்சர்ஸ் என்ற திரைப்படத்திலும் என்ற Switched at Birth தொடரிலும் நடித்தார். 2014ஆம் ஆண்டு வாம்பயர் அகாடமி என்ற திரைப்படத்தில் நடித்தார். தற்பொழுது மிட்நைட் ரைடர் என்ற திரைப்படத்தில் நடித்துக் கொண்டுள்ளார்.

## திரைப்படங்கள்

## வெளி இணைப்புகள்
* 
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
சதைப்பற்றுள்ளக் கனி

250px|'''தக்காளி''' - சதைப்பற்றுள்ள கனியின் கு.வெ. தோற்றம்|thumb|right
**சதைப்பற்றுள்ளக் கனி** அல்லது பெர்ரி என்பது ஒரு சூலிழையால் உருவாக்கப்படும் சதைப்பற்றுள்ள கனி வகைகளைக் குறிக்கும்.
இது பல விதைகளைக் கொண்ட கனியாகும்.

## அமைப்பு
வெளித்தோல்(எபிகார்ப்) மெல்லியதாகவும், நடுத்தோலும், உட்தோலும் வேறுபாடற்றும் காணப்படும். விதைகள் சாறு நிறைந்தப் பகுதியில் மூழ்கிக் காணப்படும். விதையுடன் சேர்த்து முழுக்கனிப் பகுதியும் உண்ணத்தகுந்தவை.

## எடுத்துக்காட்டுகள்
*தக்காளி
*பெர்ரி வகைகள்
*திராட்சை
*வெண்ணைப்பழம் (அ) அவகடொ பழம்

## மேற்கோள்கள்

பகுப்பு:தாவரவியல்
பகுப்பு:கனியமைப்பியல்
விக்டோரியஸ்

**விக்டோரியஸ்** இது ஒரு ஐக்கிய அமெரிக்கத் தொலைக்காட்சி தொடர் ஆகும். இந்தத் தொடர் மார்ச் 27, 2010 முதல் பிப்ரவரி 2, 2013 வரை நிக்கெலோடியன் தொலைக்காட்சியில் ஒளிப்பரப்பானது. இந்தத் தொடரை **டான் ஸ்னைடர்** இயக்கியுள்ளார்.

## நடிகர்கள்
* விக்டோரியா ஜஸ்டிசே
* லியோன் தாமஸ் III 
* மாட் பென்னட் 
* எலிசபெத் கில்லீஸ்
* அரியானா கிராண்டி
* ஆவன் ஜோகி
* டேனியேலா மோனட்

## வெளி இணைப்புகள்
* List of ''Victorious'' episodes at TV Guide.com

பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
திரேசா கான்வென்ட் தமிழ்ப்பள்ளி

**தேசிய வகை செயின்ட் திரேசா கான்வென்ட் தமிழ்ப்பள்ளி** (Sekolah Jenis Kebangsaan (T) St. Teresa Convent) மலேசியாவின் பேராக் மாநிலத்தின் தைப்பிங் எனும் நகரில் அமைந்துள்ளது. பள்ளியின் தலைமையாசிரியராக சிவரத்தினமும் பெற்றோர் ஆசிரியர் சங்கத்தின் தலைவராக இரவிந்திரனும் பணியாற்றுகின்றனர். 2014 நிலவரப்படி பள்ளியில் 634 மாணவர்களும் 37 ஆசிரியர்களும் உள்ளனர்.

## வரலாறு
1903 இல் கிறித்துவக் கன்னித்துறவியான சகோதரி யூஃபெரெசால் (Sister Euphraise) எட்டுக் குழந்தைகளுடன் தமிழ் பயிற்றுவிக்கும் வகுப்பாக ’கிலியன் பா’ (Klian Pau) இல் இப்பள்ளி ஆரம்பமானது. பின்னர் அவர் தைப்பிங் சென்று அங்கு புனித லூசிஸ் சர்ச்சுக்குப் பின்புறமுள்ள ஒரு அறையில் 26 மாணவர்களுக்கு தமிழ் கற்பித்தார். 1921 இல் பள்ளியை மேலும் ஒரு அறைக்கு விரிவுபடுத்தி நான்கு மற்றும் ஐந்தாம் வகுப்பு மாணவர்களுக்குத் தமிழ் கற்பிப்பித்தார். ஆண்டுகள் செல்லச்செல்ல பள்ளி மேலும் வளரத் தொடங்கியது. 1933 இல் பெராக் கல்வித்துறையின் கீழ் மாநிலத்தின் இரண்டாவது தமிழ்ப்பள்ளியாகப் பதிவு செய்யப்பட்டது. அச்சமயம் பள்ளியின் மாணவர் எண்ணிக்கை 320 ஆக இருந்தது. அருள்திரு அன்னை யூஃபெராஸ் பள்ளியின் முதல் தலைமையாசிரியையாகப் பொறுப்பு வகித்தார்.

## மேற்கோள்கள்
* SJK (T) St Theresa’s Convent aims to be among the best-performing Tamil schools-New Straits Times, 12/05/2014

பகுப்பு:மலேசியத் தமிழ்ப் பள்ளிகள்
பகுப்பு:பேராக்
ராஜேந்திர சிங்

**ராஜேந்திர சிங்**  , மழை நீர் சேமிப்பு திட்டத்தின் கீழ்  இந்தியாவின் 850 கிராமங்களில் 4,500 தடுப்பணைகளையும் தண்ணீர் சேமிப்புக் குளங்களையும் கட்டியதோடு, இறந்து கொண்டிருந்த பல ஆறுகளுக்குப் புத்துயிரும் கொடுத்தவர். 2001-ஆம் ஆண்டில் ராமன் மகசேசே விருதையும் 2005-ஆம் ஆண்டில் ஜம்னா லால் பஜாஜ் விருதையும் பெற்றுள்ள இவர், இந்தியாவின் ‘ஜல் புருஷ்’ (தண்ணீர் மனிதன்) என்ற பெயரில் அழைக்கப்படுகிறார்.
## ஸ்டாக்ஹோம் நீர் பரிசு
2015 ஆம் ஆண்டிற்கான *[[ஸ்டாக்ஹோம் நீர் பரிசு]]* (Stockholm Water Prize) என்ற நீருக்கான நோபல் பரிசை சுவீடன் அரசு வழங்குகிறது.

Stockholm Water Prize

## மேற்கோள்கள்

பகுப்பு:1959 பிறப்புகள்
பகுப்பு:ரமோன் மக்சேசே விருது பெற்றோர்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
பகுப்பு:ஜம்னாலால் பஜாஜ் விருது பெற்றவர்கள்
திருமுருகன் காந்தி

**திருமுருகன் காந்தி** இந்திய தேசத்தை சேர்ந்த தமிழ்த்தேசியவாதி மற்றும் பெரியாரிய சமூக சீர்த்திருத்தவாதி ஆவார். இவர் தமிழ்த்தேசிய இனத்தின் உரிமை சார்ந்து இயங்கும் அரசியல்-சமூக அமைப்பான *[[மே 17 இயக்கம்]]* என்கிற அமைப்பை தமிழீழ மக்களுக்கு ஆதரவாக உருவாக்கினார். திருமுருகன் காந்தி தமிழீழத்தில் நிகழ்ந்த இனப்படுகொலைக் குறித்த மே 17 இயக்கத்‌தின் கருத்துக்கள், செயற்பாடுகள் குறித்து 2012 ஆம் ஆண்டு சென்னைக் கடற்கரையில் நடந்த ஒரு பேரணியில் விளக்கியிருந்தார். இவர் கூடங்குளம் அணுஉலை எதிர்ப்புக்கு ஆதரவு தெரிவித்து அது சார்ந்த செயல்பாட்டாளராகவும் இருந்துள்ளார்.

மே 17 இயக்கத்‌தின் கருத்துகள் தமிழீழத்தில் இனப்படுகொலை கொல்லப்பட்டவர்களுக்கு அஞ்சலி செலுத்துகிற பண்பாட்டு உரிமையான நினைவேந்தல் நிகழ்வை மெரீனாவில் நடத்த தடை போடுவதென்பது சர்வதேச சட்டங்களின் படி உரிமை மீறல் என்று தெரிவித்தனர். நினைவேந்தல் உரிமையை மீட்டெடுப்போம் என்றும், ஒவ்வொரு ஆண்டும் எத்தனை அடக்குமுறை வந்தாலும், தொடர்ந்து தமிழர் கடலான மெரீனாவில் தமிழீழ இனப்படுகொலைக்கு நினைவேந்தல் நடக்கும் என்றும் அறிவிக்கப்பட்டது. இதனால் இவர் மீது குண்டர் சட்டத்தின் கீழ் வழக்கு பதிவு செய்யப்பட்டு கைது செய்யப்பட்டார். இவர் தமிழீழத்தில் நடைபெற்ற இனப்படுகொலை குறித்து ஐ.நா சபையில் பேசியிருக்கிறார்.

## மேற்கோள்கள்

## வெளி இணைப்புகள்
*மே 17 இயக்கத்தின் அதிகாரப்பூர்வ இணையதளம்
* Tamils should protest against UN demanding referendum: May 17 Movement, ஆகஸ்ட் 12, 2012 

பகுப்பு:தமிழக சமூக - அரசியல் செயற்பாட்டாளர்கள்
வேந்தன் (கடவுள்)

**வேந்தன்** என்பவன் சங்ககாலத் தமிழர்கள் வகுத்த ஐந்திணைகளில் மருத நிலத்தின் கடவுளாவான். பிற்காலத்தில் வேந்தன் என்ற பெயரை இந்திரன் என்று அழைத்ததாக ஆய்வாளர்கள் கூறுகின்றனர். இந்திர விழா இந்த மருத நில வேந்தனான இந்திரனுக்குக் கொண்டாடப்படுவது.

## இந்திரவிழா

இந்திர விழா என்பது இந்திரனை சிறப்பிக்கும் வகையில் பழந்தமிழகத்தில் கொண்டாடப்பட்ட விழாவாகும். பசி, பிணி, பகை முதலியவற்றால் துன்பம் அடையாது இருத்தல் பொருட்டுத் தெய்வத்தைக் கருதிச் செய்யும் சாந்திப் பெருவிழாவே இந்திர விழாவாகும். இவ்விழாவைத் **தீவகச் சாந்தி செய்தரு நன்னாள்** என்று சாத்தனார் கூறுகின்றார்.

## மேற்கோள்களும் குறிப்புகளும்

பகுப்பு:தமிழர் வழிபாடு
பகுப்பு:தமிழர் மெய்யியல்
வேந்தன்

# மூவேந்தர் - நெடிய மரபு வழிப் பேரரசர்களை குறிக்கும் சொல்.
# வேந்தன் (கடவுள்) - மருத நிலக் கடவுள்.
மூர் மார்க்கெட்

right|thumb|250px|மூர் மார்க்கெட் வணிக வளாகம், 1905
**மூர் மார்க்கெட்** (Moore Market ) சென்னை மத்திய தொடருந்து நிலையத்திற்கு அருகே அமைந்திருந்த பழமையான வணிக வளாகம். அன்றயை காலத்தில் மூர் மார்க்கெட், சென்னை நகரத்தில் பார்க்க வேண்டிய இடங்களில் ஒன்றாக இருந்தது. மூர் மார்க்கெட்டில் பழங்கால பொருட்கள்,  புதிய மற்றும் அரிய பழங்கால நூல்கள் கிடைக்கும். இங்கு கிடைக்காத பொருட்களே இல்லை எனலாம். எல்லா மொழிகளிலும் வெளிவந்த சாதாரண இசைத் தட்டுக்கள் முதல் எல்.பி., ரெக்கார்டர்கள் வரை இங்கு கிடைக்கும்.

மேனாட்டு இசைத் தட்டுக்களை விற்கவும், வாங்கவும், ஒன்றைக் கொடுத்துவிட்டு இன்னொன்றை பரிமாறிக் கொள்ளவும் முடியும்.

மூர் மார்கெட் வளாகத்தில் நிரந்தரக் கடைகள், தற்காலிகக் கடைகள் என இருவகை கடைகள் உண்டு. அச்சுக்கலை கண்டுபிடிக்கப்பட்ட ஆரம்ப நாட்களில் பதிப்பிக்கப்பட்ட புத்தகங்களைக் கூட இங்கு வாங்கிவிட முடியும்.

புத்தகக் கடைகள் மட்டுமின்றி ஆயத்த துணிக்கடைகள், பொம்மைக் கடைகள் பழங்கால பொருட்கள் கடை என அனைத்து வகையான கடைகள் மூர் மார்க்கெட்டில் இருந்தது.

## வரலாறு
அன்றைய சென்னை மாநகராட்சியின் தலைவராக இருந்த சர். ஜார்ஜ் மூர் என்பவரால், சென்னை ஜார்ஜ் டவுன், பிராட்வேவில் 1898-இல் இவ்வணிக வளாகத்தின் அஸ்திவாரக்கல் நடப்பட்டது.  மூர் மார்க்கெட் கட்டிடம் இந்தோ-சாரசானிக் கட்டிடக்கலை வடிவத்தில் ஆர். இ. எல்லீஸ் என்பவரால் வடிவமைக்கப்பட்டு, ஏ. சுப்பிரமணிய அய்யரால் 1900-இல் கட்டிமுடிக்கப்பட்டது. கூவி விற்கும் வணிகர்களுக்காக கட்டப்பட்ட வணிக வளாகம் இது. ஜார்ஜ் மூர் எனும் ஆங்கிலேயர் இக்கட்டிடம் கட்ட முயற்சி எடுத்ததால், இக்கட்டிடத்திற்கு அவர் பெயரே சூட்டப்பட்டது.

## அழிவு
மூர் மார்க்கெட் 30-05-1985-இல் ஏற்பட்ட பெருந்தீயினால் முற்றிலும் எரிந்து சாம்பலாயிற்று. இக்கட்டிடத்தை மீண்டும் புதுப்பிக்காமல் முழுவதுமாக இடித்து, இந்திய புகைவண்டி கழகத்தார் மூர் மார்க்கெட் வணிக வளாக கட்டிடத்தை தன் வசப்படுத்தி, அவ்விடத்தில்  நகர்புற மின்சார இரயில்களுக்கான நடைமேடைகளை அமைத்தது.

## மேற்கோள்கள்

பகுப்பு:சென்னைக் கட்டிடங்கள்
பகுப்பு:சென்னையின் வரலாறு
மாயோன்

**மாயோன்** என்பவன் தமிழர்கள் வகுத்த ஐந்திணை நிலங்களில் முல்லை நிலத்தெய்வமாவான்.

## மாயோனும் காக்கும் கடவுளும்
திருமுருகாற்றுப்படையில் சேயோன் மாயோனின் மருமகனாகக் கூறப்படுகிறான். கம்ப இராமாயணம் மாயோனை விஷ்ணு எனக் கூறுகிறது.

## மேற்கோள்களும் குறிப்புகளும்

பகுப்பு:தமிழர் வழிபாடு
பகுப்பு:தமிழர் மெய்யியல்
மில்லியன் டாலர் ஆர்ம்

**மில்லியன் டாலர் ஆர்ம்** இது 2014ம் ஆண்டு வெளிவர இருக்கும் அமெரிக்க நாட்டு திரைப்படம். இந்தத் திரைப்படத்தை கிரேக் கில்லெஸ்பி இயக்க, ஜான் ஹாம், **ஆஸிப் மாண்ட்வி, பில் பாக்ஸ்டன், சூரஜ் ஷர்மா, லகே பெல், அலன் ஆர்க்கின்** உள்பட்ட பலர் நடித்துள்ளனர். இந்த திரைப்படத்துக்கு தமிழ் இசை அமைப்பாளர் ஏ. ஆர். ரகுமான் இசை அமைத்துள்ளார்.

## நடிகர்கள்
* ஜான் ஹாம்
* ஆஸிப் மாண்ட்வி
* பில் பாக்ஸ்டன்
* சூரஜ் ஷர்மா
* லகே பெல்
* அலன் ஆர்க்கின்

## தமிழ்ப் பாட்டு
இத் திரைப்படத்தின் இறுதியில் ஒரு தமிழ் மொழிப் பாடல் இணைக்கப்பட்டுள்ளது. அந்தப் பாடலை தமிழின் பிரபல பின்னணிப் பாடகர்களான கே. எஸ். சித்ரா மற்றும் உன்னிகிருஷ்ணன் பாடியுள்ளனர்.

## ஆதாரம்

## வெளி இணைப்புகள்
*  at Disney.com
* 
* Call-in web radio show with Dinesh Patel, Rinku Singh and JB Bernstein, November 2008

பகுப்பு:2014 ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பி. வி. நரசிம்மபாரதி

**பி. வி. நரசிம்ம பாரதி** (24 மார்ச் 1923 - 11 மே 1978) சௌராட்டிர சமூகத்திலிருந்து நடிப்புத்துறைக்கு வந்த கலைஞர். 1947-இல் கன்னிகா திரைப்படத்தின் மூலம் இவர் அறிமுகமாகி 50க்கும் மேற்பட்ட திரைப்படங்களில் நடித்தார். தனது நண்பரான பின்னணிப் பாடகர் டி. எம். சௌந்தரராஜனுக்கு தான் நடித்த படங்களில் பின்னணி பாட, இசையமைப்பாளர் எஸ். எம். சுப்பையா நாயுடுவிடம் பரிந்துரை செய்து வாய்ப்பைப் பெற்றுக்கொடுத்தார்.

## வாழ்க்கைக் குறிப்பு
மதுரையைச் சேர்ந்த நரசிம்ம பாரதி சிறு வயதிலேயே நடிப்புத் திறமையைக் கொண்டிருந்தார். சிறு வயதிலேயே சௌராட்டிர சபையில் சேர்ந்து அவர்கள் நடத்தி வந்த நாடகங்களில் நடித்து வந்தார். அப்போது அவருக்கு பாரதி என்ற பட்டமும் வழங்கப்பட்டது. பின்னர் வெள்ளியங்குன்றம் ஜமீந்தார் ஆரம்பித்த பாய்ஸ் கம்பனியின் நாடகங்களில் முக்கிய பாத்திரங்களில் நடித்து வந்தார். இதன் பின்னர் புளியமாநகர் பி. எஸ். சுப்பா ரெட்டியாரின் கம்பனியில் சேர்ந்து மலாயா, சிங்கப்பூர் ஆகிய இடங்களில் நாடகங்களில் நடித்து வந்தார். உலகப் போர் ஆரம்பித்த போது மலேயாவில் இருந்து இந்தியாவுக்குப் புறப்பட்ட கடைசிக் கப்பலில் நரசிம்ம பாரதியும் சேர்ந்து இந்தியா வந்து சேர்ந்தார்.

## திரைப்படங்களில் நடிப்பு
இந்தியா திரும்பிய பின்னர் பக்த மீராவில் (1945) சாது வேடத்தில் நடித்தார். ஜுப்பிட்டர் பிக்சர்சின் ஏ. எஸ். ஏ. சாமி இவருக்குத் தனது படங்களில் நடிக்க சந்தர்ப்பம் அளித்தார். வால்மீகி திரைப்படத்தில் விஷ்ணு, ராமன், வேடன் ஆகிய பாத்திரங்களிலும், ஸ்ரீ முருகனில் (1946) விஷ்ணுவாகவும்,  கஞ்சன் படத்தில் குமாரசாமியாகவும், கன்னிகா (1947) படத்தில் நாரதராகவும் நடித்தார். இதன் பின்னர் அபிமன்யுவில் (1948) கிருஷ்ணனாக நடித்தும் புகழ் பெற்றார். கிருஷ்ண விஜயம் (1950) திரைப்படத்திலும் கிருஷ்ணனாக நடித்தார்.

## நடித்த திரைப்படங்கள்

## மேற்கோள்கள்

## வெளி இணைப்புகள்
*http://www.omnilexica.com/?q=p.+v.+narasimha+bharathi+(actor) 
*http://entertainment.oneindia.in/celebs/p-v-narasimha-bharathi.html

பகுப்பு:தமிழ்த் திரைப்பட நடிகர்கள்
பகுப்பு:சௌராட்டிரர்
பகுப்பு:மதுரை மக்கள்
பகுப்பு:1923 பிறப்புகள்
பகுப்பு:1978 இறப்புகள்
பகுப்பு:இந்தியத் தமிழ் நாடக நடிகர்கள்
தை நீர் ஆடல்

தை மாதத்தில் நீராடுதல் **தை நீர் ஆடல்** (தைந்நீராடல்) எனப்படும். திருப்பாவை, திருவெம்பாவை ஆகிய நூல்கள் மார்கழி மாதத்தில் நீராடுதல் பற்றித் தெரிவிக்கின்றன. இது தை மாத நீராட்டு. மகளிர் தவக்கோலத்தோடு தைந்நீர் ஆடும் செய்தியை ஒருபாடல் தெரிவிக்கிறது. தாய்மைப் பேறு பெறுதல் வேண்டும் என வேண்டிக்கொண்டு தவக் கோலத்துடன் தையில் நீராடுவார்களாம்.  அப்போது அவர்கள் மனம் தைம்மாத ஊற்றுத் தெளிநீர் போலத் தூய்மையாக இருக்குமாம்.  கன்னிமை கழியாக் கன்னியர் இறைவன்மீது ஒருதலைக் காம மேலீட்டால் இந்த நீராட்டு விழாவை இசையோடு பாடிக்கொண்டு நிகழ்த்துவார்களாம்.  

## அடிக்குறிப்பு

பகுப்பு:பண்பாடு
பகுப்பு:வாழ்க்கை நடைமுறைகள்
தற்பிழையாகும் வருவதுரைத்தல்

**தற்பிழையாகும் வருவதுரைத்தல்** (*Self-defeating prophecy*) என்பது தான் கணிப்பதை நடக்கவிடாமல் தானே தடுக்கும்.

ஏதாவதொன்றைக்குறித்து பின்வருமாறு கணிப்பு ஒன்று கூறப்படுகிறது - ”எதிர்காலத்தில் இது நடக்கும்”.  இந்தக்கணிப்பைக் கேட்பவருக்கு அதனைப்பொய்யாக்கும் ஆர்வம் எழலாம் அல்லது கணித்தவாறு நடந்தால் பெரும் பாதிப்புக்குள்ளாகலாம். அதனால் அதனைப் பொய்யாக்க அவர் முனைந்து முயற்சியில் வெற்றி பெறலாம். எனவே சொல்லப்பட்ட கணிப்பு தன்னைத்தானே பொய்யாக்கிவிட்டது என்று கொள்ளலாம். இத்தகைய கணிப்பிற்கு சில எடுத்துக்காட்டுகள் பின்வருமாறு:

* வருடம் 2000 சிக்கல் – 2000ம் ஆண்டு தரவுத்தள வடிவமைப்பு வழுவால் கணினி செயலாக்கங்களில் சிக்கல் எழும் என்று பரவலாகக் கணிக்கப்பட்டது. எனவே பாதிக்கப்படவிருந்த நிறுவனங்கள் விரைந்து செயல்பட்டு அந்த வழுவை சரி செய்து பாதிப்பைத் தவிர்த்துவிட்டனர்.
* தமக்கு மார்பகப் புற்றுநோய் வருவதற்கான வாய்ப்புகள் அதிகம் என்பதை அறியும் பெண்கள் பலர் முலை நீக்க அறுவை சிகிச்சையை மேற்கொண்டு தங்கள் முலைகளை நீக்கி விடுகிறார்கள். இதன் மூலம் முலைப் புற்றுநோய் வராது தடுத்து விடுகிறார்கள்.

## மேற்கோள்கள்

பகுப்பு:எதிர்பாராத விளைவுகள்
மலைக்கோட்டை கோவிந்தசாமி பிள்ளை

**மலைக்கோட்டை கோவிந்தசாமி பிள்ளை** (1878 - 1931) தமிழகத்தைச் சேர்ந்த வயலின் வாத்தியக் கலைஞர் ஆவார்.

## இளமைக்காலம்
பழைய தஞ்சை மாவட்டத்தில் நன்னிலம் அருகேயுள்ள அச்சுதமங்கலத்தில் பிறந்தவர் கோவிந்தசாமி பிள்ளை. தனது 12ஆவது வயதில் வயலின் கற்கத் தொடங்கினார். இவரின் முதல் ஆசிரியர் கீவளூர் சிதம்பரநாத பிள்ளை என்பவராவார். வயலின் சீர்காழி நாராயணசாமி பிள்ளை, எட்டையபுரம் இராமச்சந்திர பாகவதர், உமையாள்புரம் பஞ்சாபகேச பாகவதர் ஆகியோரிடமும் வயலின் கற்றார்.

## இசைப் பணி
சென்னையில் தங்கியிருந்தபோது பட்டினம் சுப்பிரமணிய ஐயர், திருக்கோடிகாவல் கிருஷ்ணய்யர், வீணை தனம்மாள் ஆகியோரிடம் பழகி இசை நுட்பங்களை மேலும் அறிந்துகொண்டார். கோவிந்தசாமி பிள்ளை புல்லாங்குழலும் வாசிப்பார். தனது 22 வயதில் பக்கவாத்தியமாக பிடில் வாசிக்க ஆரம்பித்தார். 

புல்லாங்குழல் சரப சாஸ்திரிகள், இராமநாதபுரம் சீனிவாச ஐயங்கார், கோனேரிராஜபுரம் வைத்தியநாத ஐயர், பாலக்காடு அனந்தராம பாகவதர், மதுரை புஷ்பவனம் ஐயர், புல்லாங்குழல் பல்லடம் சஞ்சீவ் ராவ், புளூட் கும்பகோணம் நாகராஜராவி, காஞ்சிபுரம் நாயினாப் பிள்ளை ஆகியோருக்கு பக்கவாத்தியம் வாசித்துள்ளார்.

## மாணாக்கர்கள்
* பாப்பா கே. எஸ். வெங்கடராமையா
* நரசிம்மலு
* ரங்கையா
* ராதாகிருஷ்ணன் பிள்ளை

## உசாத்துணை
*Veteran lives up to expectations
*'மலைக்கோட்டை மகாமேதை' கட்டுரை, எழுதியவர்:எஸ். வி. நாதன்; வெளியீடு: தினமணி - இசை விழா மலர் (2013 - 2014), (பக்க எண்கள்: 40, 41)

## வெளியிணைப்புகள்
*நினைவுத் திரையில்...1 
*நினைவுத் திரையில்...2

பகுப்பு:இந்திய வயலின் கலைஞர்கள்
பகுப்பு:1878 பிறப்புகள்
பகுப்பு:1931 இறப்புகள்
பகுப்பு:19 – 20 ஆம் நூற்றாண்டுக் கால கருநாடக இசைக் கலைஞர்கள்